Viborger Samler, 1839-04-22
Storbritannien og Jrland. The Courier af 13de April indeholder gunstige Efterretninger fra Ostindien, der ere tagne af de samme Dag indtrufne Regjeringsdepescher. De britiske Tropper have indtaget Hyderabad og Bukhur, hvorved de fuldkommen beherske Jndus. Emirerne af Sind have underkastet sig den britiske Regjering. Sir Henry Fane bliver i Ostindien og beholder Overbefalingen over den hele Hær. De nyeste Efterretninger skulle være daterede fra Bombay af 26de, Calcutta af 13de og Madrid af 15de Febr.: J sin Cityartikel bemærker The Courier, at der paa Børsen vare forskjellige ugunstige Efterretninger og Ostindien i Omløb, der dog ei syntes at fortjene Tiltro. Privatbrevene vilde først blive udgivne den 15de. – J Underhusets Møde den 12te April gjorde Lord Palmerston den Meddelelse, at han fra Grev Sebastiani havde erholdt aldeles tilfredsstillende Undskyldninger angaaende den mejicanske Lodses Borttagelse fra Paketskibet "Expres" i den mejicanske Bugt, da AdmiralBaudin i det afgjørende Øieblik ikke vidste, at dette Skib hørte til den engelske Marine. – J Overhusets Møde den 11te April spurgte Lord Aberdeen, om Regjeringen havde erholdt tilfredsstillende Erklæringer af Rusland, da der i visse, Ostindien angaaende, Documenter havde været Tale og Jntriquer, af en russisk Agent i Orienten. Lord Meelbourne indskrænkede sig til at svare, at der vistnok vare givne fuldkommen tilfredsstillende Erklæringer af Rusland, med Hensyn til denne Agent, og at de didhørende Papirer endnu ikke kunde forelægges, da de ikke vare trykte. – Den omtalte russiske Agent er en Capitain Wickowitsch, mod hvem flere Jndberetninger til Directoriet fra den ostindiske Committee har advaret. Capitain Wickowitsch blev fortrinligen brugt til at mægle en Forbindelse mellem Kabuls Hersker DostMahomed Khan og Schachen af Persien og hos hiin at nære Fjendskabet mod den engelske Regjering, Den engelske Capitain Burnes, der var sendt i en Mission til Kabul, melde, i en Depesche, at Wickowitsch, der var afsendt fra St. Petersburg til Kabul, tillige havde medbragt Breve fra den persiske Schach og den russiske Gesandt ved det persiske Hof. J en Conference med Dost Mahomed erklærede han denne, at Keiseren af Rusland havde overdraget ham at forsikkre, at Hs. Maj. beklagede hans vanskelige Stilling, at han gjerne vilde understøtte ham mod Rundschit Singh, at han til dette Øiemed vilde levere ham en Sum Penge, ja endog forpligte sig til en aarlig Subsidie, naar Rusland da igjen kunde giøre Regning paa Dost Mahomeds Tjeneste. Til samme Tid afsendtes en russisk Agent til Sirdarerne i Kandahar for at tilbyde dem Pengeunderstøttelse og opfordre dem til en Forbindelse med Dost Mahomed Khan. En Skrivelse fra Wickowitsch til den russiske Gesandt i Teheran er opfangen; der forekommer den mærkelige Yttring: "Afghanstan er et Land, med hvilket Rusland kan knytte de fordeelagtigste saavel politiske som commercielle Forbindelser; dets geographiske Stilling gjør det til den eneste Vei, af hvilken en Erobrer kan komme selv til Oceanet. Aghanstans Nationer ere krigeriske, og forenede vilde de kunne modstaae alle Ostindiens Stridskræfter." Morning-Chronicle, der gjør Udtog af ovennævnte Depescher, spørger meget ivrigt: om man under saadanne Omstændigheder bør frygte for at gjengjælde Lige med Lige? – Den engelske Post af 16de indeholder blot, at Tilgangene til Huset den foregaaende Dag vare saa tæt besatte, at Medlemmerne kun vanskeligen kunde faae Adgang.